《癸巳生日二首》
元代·方回

夜来终日雨如倾，晓起楼头喜渐晴。
血气衰微吾道胜，欲心死绝此身生。
一区宅愧先人业，万首诗垂后世名。
蚊喙收声蛙不吠，忽闻邻柳送啼莺。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。